stanford-oval/wikipedia huggingface dataset:
Tilaaja-tuottajamalli
Kritiikkiä

Kritiikkiä periaatetta kohtaan ovat esittäneet muun muassa julkisella sektorilla työskentelevien ammattiliitot, joiden mielestä periaate saattaa johtaa työolojen heikentymiseen ja jopa sopimattomaan kilpailuun, mikäli palvelun tilaaja ei valvo tuottajaa riittävästi.
Ongelmana on usein se, ettei markkina toimi: markkinahinta tulee tuottajan määräämäksi esimerkiksi niin sanotun lääkäripulan takia. Tämä tuli esille esimerkiksi Millog Oy:n perustamisen aikaan, jolloin yrityksen hintakilpailukyvyn osoittaminen maavoimien varikkoon verrattuna oli vaikeaa.
Aiheesta muualla

PPP in Infrastructure Resource Center for Contracts, Laws and Regulation
Private Participation in Infrastructure database
A Primer on Public-Private Partnerships
Canadian Union of Public Employees on P3s
What are Public Private Partnerships? BBC News
CEE Bankwatch PPP study - Never mind the balance sheet - the dangers posed by public-private partnerships in central and eastern Europe[vanhentunut linkki]
Public Private Partnership in the Provision of Health Care Services to the Poor (Arkistoitu – Internet Archive)
Luettelo sammakkoeläimistä
A

Aaroninsauvasammakko (Hyperolius horstockii)
Agakonna (Bufo marinus)
Afrikankynsisammakko (Xenopus laevis)
Afrikanmatosammakko (Scolecomorphus kirkii)
Aksolotli (Ambystoma mexicanum)
Alppisalamanteri (Salamandra atra)
Amerikankonna (Bufo americanus)
Australianlehtisammakko (Litoria cyclorhynchus)
B

Banaanisammakko (Polypedates leucomystax)
Brasiliansarvikonna (Ceratophrys cornuta)
C

Corroboreenkonna (Pseudophryne corroboree)
D

Darwininsammakko (Rhinoderma darwinii)
E

Eteläafrikanlyhytpääsammakko (Breviceps adspersus)
Euroopanlehtisammakko (Hyla arborea)
G

Golfodulcenmyrkkysammakko (Phyllobates vittatus)
Goljatsammakko (Conraua goliath)
H

Haisukonna (Bufo calamita)
Hongkonginvesilisko (Paramesotriton hongkongensis)
Häntäsammakko (Ascaphus truei)
Härkäsammakko (Rana catesbeiana)
I

Isomutalisko (Siren lacertina)
J

Japaninjättisalamanteri (Andrias japonicus)
Japaninkynsisalamanteri (Onychodactylus japonicus)
Japanintulilisko (Cynops Pyrrhogaster)
Jättiläissalamanteri (Andrias japonicus)
K

Kaksivarvasankeriassalamanteri (Amphiuma means)
Kaliforniansalamanteri (Taricha torosa)
Karolinanahdassuusammakko (Gastrophryne carolinensis)
Keltanuolimyrkkysammakko (Dendrobates leucomelas)
Kennokonna (Pipa pipa)
Kiinanjättisalamanteri (Andrias davidianus)
Kiinankellosammakko (Bombina orientalis)
Kiinankääpiötulilisko (Cynops orientalis)
Kirjosammakko (Discoglossus pictus)
Koirasalamanteri (Necturus maculosus)
Korallisormisammakko (Litoria caerulea)
Koristesarvisammakko (Ceratophrys ornata)
Krokotiilisalamanteri (Tylototriton verrucosus)
Kultakonna (Bufo periglenes) - Ilmeisesti kuollut sukupuuttoon. Viimeinen havainto 1989.
Kultanuoli (Phyllobates terribilis)
Kummitussammakko (Heleophryne natalensis)
Kylkiluuvesilisko (Pleurodeles waltl)
Kätilösammakko (Alytes obstetricans)
L

Lasisammakko (Centrolenella albomaculata)
Leopardisammakko (Rana pipiens)
Liejupiru (Cryptobranchus alleganiensis)
Limettiruokosammakko (Hyperolius fusciventris)
Lyhytpääsammakko (Breviceps adspersus)
Lännenlapiokonna (Scaphiopus hammondi)
Länsirannikonsalamanteri (Taricha granulosa)
M

Mallorcankätilösammakko (Alytes muletensis)
Marmorisammakko (Hemisus marmoratum)
Metsäsammakko (Lithobates sylvaticus)
Miekkahäntätulilisko (Cynops ensicauda)
Mölysammakko (Rana ridibunda)
O

Olmi (Proteus anguineus)
P

Pikkumarmorimanteri (Triturus pygmaeus)
Pantterikonna (Bufo regularis)
Puhvelisammakko (Kaloula pulchra)
Punasilmäpuusammakko (Agalychnis callidryas)
Punatäplävesilisko (Notophtalmus viridescens)
Punavatsakaliforniansalamanteri (Taricha rivularis)
Punavesilisko (Pseudotriton ruber)
Pussisammakko (Gastrotheca marsupiata)
Pyreneidenvesilisko (Euproctus asper)
R

Rathbuninluolasalamanteri (Typhlomolge rathbuni)
Rupikonna (Bufo bufo)
Rupilisko (Triturus cristatus)
Ruskomelahäntä (Pachytriton labiatus)
Ruskotomaattisammakko (Dyscophus insularis)
S

Sammakko eli tavallinen sammakko (Rana temporaria)
Sininuolimyrkkysammakko (Dendrobates azureus)
Siperiansalamanteri (Salamandrella keyserlingi)
Sahyadrinnokkasammakko (Nasikabatrachus sahyadrensis)
T

Termiittisammakko (Phrynomerus bifasciatus)
Tiikerisalamanteri (Ambystoma tigrinum)
Tomaattisammakko (Dyscophus antogilii)
Tulisalamanteri (Salamandra salamandra)
Tunnelisammakko (Pyxicephalus adspersus)
Tyynenmerensalamanteri (Dicamptodon ensatus)
Täplähäntävesilisko (Paramesotriton caudopunctatus)
Täpläsalamanteri (Ambystoma maculatum)
V

Valetomaattisammakko (Dyscophus guineti)
Valkohuulilehtisammakko (Litoria infrafrenata)
Vesilisko (Triturus vulgaris)
Viheltäjälehtisammakko (Hyla crucifer)
Viherkonna (Bufo viridis)
Viherlehtisammakko (Hyla cinerea)
Vihernuolimyrkkysammakko (Dendrobates auratus)
Vihersammakko eli syötäväsammakko (Rana esculenta)
Viirusammakko (Ptychadena porosissima)
Viitasammakko (Rana arvalis)
Vuoristokellosammakko (Bombina variegata)
Värikonna (Atelopus boulengeri)
Värjärinuolimyrkkysammakko (Dendrobates tinctorius)
W

Wallacenliitosammakko (Rhacpohorus nigropalmatus)
Margaret Kilpinen

Margaret Kilpinen levyttämässä miehensä musiikkia Lontoossa vuonna 1935; seisomassa tuottaja Walter Legge, baritoni Gerhard Hüsch ja Yrjö Kilpinen.
Margaret Darling Maria Kilpinen (o.s. Alfthan; 25. toukokuuta 1896 Helsinki – 24. elokuuta 1965 Helsinki) oli suomalainen pianotaiteilija. Hänen puolisonsa oli vuodesta 1918 säveltäjä Yrjö Kilpinen, jonka sävellyksiä hän esitti ja myös levytti. Margaret Kilpistä on luonnehdittu hienostuneeksi pianistiksi, joka ainutlaatuisen innostuneesti syventyi miehensä säveltuotantoon ja sen tulkitsemiseen. Hän esitti myös Yrjö Kilpisen kamarimusiikkia ja toimi orkesterien solistina. Pianon lisäksi hän soitti cembaloa niin radiossa kuin konserteissakin.
Margareta Kilpinen toimi Sibelius-Akatemiassa pitkäaikaisena pianonsoiton opettajana ja lehtorina vuodesta 1922.
Kilpinen sai Pro Finlandia -mitalin 1962.
Diskografia

Kilpinen: Lieder – Gerhard Hüsch, baritoni, Margareta Kilpinen, piano, 2003 Dutton W 115973
Maassa marjani makavi/ Aina laulan/ Onpa tietty tietyssäni – Aune Antti, sopraano, Margaret Kilpinen, piano ST 9
Thommy Berggren

Berggren ja Pia Degermark Elvira Madiganinin kuvausten aikaan 1967.
Thommy Berggren (oik. Tommy William Berggren, s. 12. elokuuta 1937 Mölndal) on ruotsalainen näyttelijä ja teatteriohjaaja. Hänet tunnetaan kansainvälisesti monista elokuvarooleistaan erityisesti Bo Widerbergin ohjaamissa elokuvissa.
Elämä ja ura

Thommy Berggren varttui Göteborgin lähellä, työskenteli pari vuotta merillä ja sitten tehtaassa. Hän opiskeli teatteria Göteborgin Pickwickklubbenin teatterikoulussa ja näytteli sitten Atelierteaternissa kunnes tuli hyväksytyksi Göteborgin kaupunginteatterin oppilaskouluun. Vuosina 1959–1963 hän näytteli Göteborgissa, kunnes sai kiinnityksen Tukholman Dramateniin. Samoihin aikoihin hän aloitti elokuvauransa Widerbergin elokuvissa. Hän näyttelee pääosaa myös muun muassa Roy Anderssonin elokuvassa Giliap (1975).
Teatteriohjaajana Berggren debytoi Dramatenissa vuonna 1993 Harold Pinterin näytelmällä Hemkomsten. Siitä lähtien hän on keskittynyt teatterityöhön ja ohjannut muun muassa Ibsenin, Strindbergin ja Beckettin tekstejä.
Berggrenillä on kolme lasta avopuolisonsa, tv-kokki Monika Ahlbergin kanssa. Esikoisen syntyessä Berggren oli jo yli 50-vuotias.
Filmografia

1961: Helmiäinen (Pärlemor)
1963: Lastenvaunut (Barnvagnen)
1963: Korppikortteli (Kvarteret Korpen)
1965: Rakkaus 65 (Kärlek 65)
1966: Hei Roland! (Heja Roland)
1967: Elvira Madigan
1968: Mustat palmupuut (Mustat palmupuut)
1969: Fröken Julie (tv)
1971: Joe Hill – kapinallinen (Joe Hill)
1975: Giliap
1979: Kristoffers hus
1983: Vuori kuun takana (Berget på månens baksida)
1985: August Strindberg: Ett liv (tv-sarja)
1986: Gösta Berlings saga (tv-sarja)
1987: Hjärtat
1988: En far
1992: Sunnuntailapsi (Söndagsbarn)
1998: Lasinpuhaltajan lapset (Glasblåsarns barn)
1998: Liv till varje pris
2002: Muraren, dokumentti Berggrenistä, ohj. Stefan Jarl
2003: Kontorstid
Käännös suomeksi
Marian Kuszewski

| Mitalit | Mitalit | Mitalit |  |
| --- | --- | --- | --- |
|  Marian Kuszewskin hautakivi. |  Marian Kuszewskin hautakivi. |  Marian Kuszewskin hautakivi. |  |
Maa:   Puola
Miesten miekkailu
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | säilän joukkuekilpailu |  |
|  Hopeaa | Rooma 1960 | säilän joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Luxemburg 1954 | säilän joukkuekilpailu |  |
|  Pronssia | Pariisi 1957 | säilän joukkuekilpailu |  |
|  Pronssia | Philadelphia 1958 | säilän joukkuekilpailu |  |
Marian Zygmunt "Marek" Kuszewski (31. lokakuuta 1933 Kielce – 5. maaliskuuta 2012 Varsova) oli puolalainen miekkailija ja olympiamitalisti.
Kuszewski saavutti säilällä joukkuekilpailun olympiahopeaa Melbournessa 1956 ja Roomassa 1960. Melbournessa hän kilpaili myös säilän yksilökilpailussa. MM-kilpailuista Kuszewski saavutti säilän joukkuekilpailussa hopeaa vuonna 1954 ja pronssia vuosina 1957 ja 1958.
Kuszewski kuoli 5. maaliskuuta 2012 Varsovassa 78 vuoden ikäisenä.
Mario Cecchini

Mario Cecchini (25. tammikuuta 1933 Piticchio di Arcevia – 13. tammikuuta 2021 Senigallia) oli italialainen roomalaiskatolinen piispa. Hänet vihittiin papiksi 16. maaliskuuta 1958 ja nimitettiin Fanon, Fossombronen ja Cagli e Pergolan hiippakuntien johtoon 11. helmikuuta 1986. Piispaksi konsekroinnin suoritti 16. maaliskuuta Bernardin Gantin, jota avustivat Odo Fusi Pecci ja Marcello Morgante.
30. syyskuuta 1986 Cecchini sai nimityksen yhdistetyn Fano-Fossombrone-Cagli-Pergolan hiippakunnan piispaksi. Hän erosi tehtävistään 8. syyskuuta 1998.
Marian Măciucă

| Marian Măciucă> Henkilötiedot |
| --- | --- |
Syntynyt: 31. joulukuuta 1981 (ikä 42) Constanța, Romania
Kansalaisuus:   Romania
Uran tiedot
Lempinimi:  Maci
Laji:  beachfutis
Seura:   City St. Petersburg
 Tietolaatikko päivitetty 18. helmikuuta 2015 
Marian Măciucă (s. 31. joulukuuta 1981 Constanța, tunnetaan paremmin taiteilijanimellä Maci) on romanialainen beachfutispelaaja. Hän edustaa Romanian beachfutismaajoukkuetta ja venäläistä City St. Petersburgia. Pelipaikaltaan Maci on hyökkääjä. Hänet tunnetaan akrobaattisista potkuistaan ja myös hieman liioitelluista tuuletuksistaan.
Maci on pelannut Romanian maajoukkueen paidassa pitkään ja onkin maajoukkueen kaikkien aikojen paras maalintekijä. Hän on saavuttanut joukkueen kanssa kaksi Euro Beach Soccer Leaguen neljättä sijaa vuosilta 2011 ja 2012. Vuonna 2011 hänet valittiin Euro Beach Soccer Leaguen Italian turnauksen parhaaksi pelaajaksi.
Seuratasolla Maci on edustanut venäläistä City St. Petersburgia vuodesta 2012 alkaen. Sitä ennen hän on pelannut muun muassa Lokomotiv Moskovassa, niin ikään Venäjällä, ja Sport Club Rosh-Haayinissa, Israelissa.
Käännös suomeksi
Marian Lupu

| Marian Lupu |
| --- | --- |
 Marian Lupu vuonna 2011.
Moldovan presidentti (virkaatekevä)
 30. joulukuuta 2010 – 23. maaliskuuta 2012  
Edeltäjä:  Vlad Filat (virkaatekevä)
Seuraaja:  Nicolae Timofti
Moldovan parlamentin puhemies
 30. marraskuuta 2010 – 25. huhtikuuta 2013  
Edeltäjä:  Mihai Ghimpu
 24. maaliskuuta 2005 – 5. toukokuuta 2009  
Edeltäjä:  Eugenia Ostapciuc
Seuraaja:  Ivan Călin (virkaatekevä)
Henkilötiedot
Syntynyt: 20. kesäkuuta 1966 (ikä 58)  Bălți, Moldavian SNT, Neuvostoliitto (nykyään Moldova)
Ammatti:  ekonomisti (Moldovan valtionyliopisto), taloustieteen tohtori (Venäjän taloustieteellinen  yliopisto, nimetty G.V. Plehanovin mukaan), poliitikko
Tiedot
Puolue:  Moldovan kommunistinen puolue (ennen 1991) Moldovan tasavallan kommunistinen puolue (1993−2009) Moldovan demokraattipuolue (2009−)
Uskonto:  itäortodoksi
Aiheesta muualla
www.marianlupu.md
Marian Lupu (s. 20. kesäkuuta 1966 Bălți) on moldovalainen poliitikko. Hän oli kommunistipuolueen (PCRM) jäsen vuoteen 2009 asti ja toimi maansa talousministerinä vuodesta 2003 ja parlamentin puhemiehenä 2005–2009 ja uudelleen vuodesta 2010 huhtikuulle 2013 saakka. Parlamentin puhemiehenä hän oli myös maan vt. presidentti joulukuusta 2010 maaliskuuhun 2012.
Lupu opiskeli taloustiedettä ensin Moldovan valtionyliopistossa ja hankki sittemmin taloustieteen tohtorin arvon arvostetusta G.V. Plehanovin mukaan nimetystä Venäjän taloustieteellisestä yliopistosta Moskovassa. Tohtorintutkinnon jälkeisiä opintoja hänellä on Washingtonista ja Genevestä.
Lupu erosi kommunistipuolueesta kesäkuussa 2009, ja vuoden 2009 vaaleissa ilmenneiden epäselvyyksien takia uusitussa parlamenttivaalissa Lupu johti Moldovan demokraattipuoluetta (DPM), joka sai 13 paikkaa. Ennenaikaisissa vaaleissa 2010 Demokraattinen puolue lisäsi edelleen paikkamääräänsä 15 paikkaan.
Lupu on naimisissa ja hänellä on kaksi lasta.
Mario Ceccobelli

Mario Ceccobelli (s. 14. elokuuta 1941) on italialainen roomalaiskatolinen piispa. Hänet vihki papiksi Raffaele Baratta 3. syyskuuta 1966, ja hänet nimitettiin Gubbion hiippakunnan piispaksi 23. joulukuuta 2004. Piispaksi vihkiminen seurasi 29. tammikuuta 2005. Pääkonsekraattorina toimi Giuseppe Chiaretti, jota avustivat Pietro Bottaccioli ja Allan Chamgwera. Ceccobelli asetettiin virkaansa 6. helmikuuta.
Suomen Nuorisoseurat

Suomen Nuorisoseurat ry (vuosina 1919–1994 Suomen Nuorison Liitto ry ja vuosina 1994–2012 Suomen Nuorisoseurojen Liitto ry) on lasten ja nuorten kulttuurista harrastustoimintaa tuottava järjestö. Järjestön tarkoituksena on kulttuurisen kasvatus- ja harrastustoiminnan avulla edistää lasten, nuorten ja aikuisten kokonaisvaltaista kasvua sekä aktiivista ja vastuullista kansalaisuutta. Ajatuksena on, että eri-ikäisten yhdessä toimiminen vahvistaa yhteisöllisyyttä ja yhdenvertaisuutta sekä lisää hyvinvointia.
Suomen Nuorisoseurat ry on eri puolilla Suomea toimivien paikallisten nuorisoseurojen vuonna 1897 perustettu keskusjärjestö, jolla on 54 000 eri-ikäistä henkilöjäsentä. Seurat pitävät yllä talkoovoimin 700 nuorisoseurantaloa, jotka ovat monipuolisia toiminnan keskuksia alueillaan.
Organisaatio

Nuorisoseuratoimintaa järjestetään paikallisesti, maakunnallisesti ja valtakunnallisesti. Toiminnan keskiössä ovat paikalliset seurat ja nuorisoseuralaiset.
Suomen Nuorisoseuroilla on 5 aluetoimistoa ja 6 itsenäistä keskusseuraa. Aluetoimistot ja keskuseurat tarjoavat tukea paikallisille nuorisoseuroille.
Aluetoimistot:
Nuorisoseurat Etelä-Suomi
Nuorisoseurat Lounais-Suomi
Nuorisoseurat Itä-Suomi
Nuorisoseurat Keski-Suomi
Nuorisoseurat Lappi
Keskusseurat:
Etelä-Pohjanmaan Nuorisoseura
Keski-Pohjanmaan Nuorisoseura
Pohjois-Pohjanmaan Nuorisoseurojen liitto
Nuorisoseurat Kainuu
Saimaan Nuorisoseurat
Ylä-Savon Nuorisoseurojen liitto
Visio 2020

Vuonna 2020 nuorisoseurat on Suomen merkittävin kulttuurisen lapsi- ja nuorisotyön toimija.
Arvot

Jokainen lapsi, nuori ja aikuinen voi osallistua nuorisoseuratoimintaan. Järjestön keskeisiä arvoja ovat osallisuus, yhteisöllisyys ja yhdenvertaisuus.
Osallisuus tarkoittaa nuorisoseurassa yhteisöön kuulumista ja mukanaoloa. Jokainen voi vaikuttaa yhteiseen tekemiseen ja toimintaan. Yhteisöllisyys on yhdessä toimimista ja tekemisen riemua.  Siihen kuuluvat tasavertainen vuorovaikutus ja yhteenkuuluvuus sekä yhteiset kokemukset. Nuorisoseurassa kaikki ihmiset ovat yhdenvertaisia. Toiminta on avointa ja arvostavaa ja siihen on helppo tulla mukaan.
Toimintaa lapsille ja nuorille

Keskeisimmät harrastusalat ovat tanssi, teatteri, musiikki ja liikunta sekä oman asuinalueen kehittäminen ja kansainvälinen toiminta. Suomen Nuorisoseurojen harrastusryhmiä on satoja eri puolilla Suomea. Seurantaloilla ja muissa seurojen ylläpitämissä toimitiloissa järjestetään harrastustoiminnan lisäksi myös erilaisia kulttuuritapahtumia ja leirejä. Tunnetuimpia valtakunnallisia tapahtumia ovat Pispalan Sottiisi, Folklandia, Tanssimania, Kalenat, Ramppikuume ja Teatterilaiva.
Tunnettuja maakunnallisia tapahtumia ovat mm. Ylä-Savon piiri järjestämät Talvipäivät Iisalmessa, Hämeen, Varsinais-Suomen ja Satakunnan piirien järjestämä Kalkkareitten kulttuurikeikka sekä Lapin piirin järjestämä Jutajaiset.
Toimintaa lapsille ja nuorille > Nuori taide – Young art -teatteritoiminta

Nuori taide – Young art on tavoitteellisesti etenevää teatterialan peruskoulutusta. Valtakunnallista taiteen perusopetuksen opetussuunnitelman pohjalta rakennettua Young Art -tuoteryhmälle suunniteltua teatteritaiteen perusopetussuunnitelmaa noudatetaan valtakunnallisesti kaikissa Young Art -teatterikouluissa. Young art –teatterikoulutoiminta on pilotoitu ja sitä on aktiivisesti kehitetty Rovaniemellä ja Lahdessa.
Toimintaa lapsille ja nuorille > Kansainvälinen toiminta

Suomen Nuorisoseurat edistää lasten ja nuorten sekä heidän kanssaan toimivien aikuisten mahdollisuuksia osallistua kansainväliseen toimintaan. Järjestö on mukana myös Eurooppalaisessa Vapaaehtoispalvelussa (EVS).
Toimintaa lapsille ja nuorille > Lapset Äänessä

Suomen Nuorisoseurat koordinoi lasten osallisuutta edistävää Lapset Äänessä -hanketta.
Toimintaa lapsille ja nuorille > Tempoa Tenaviin

Tempoa Tenaviin musiikkiliikuntatoiminta on Kalevan Nuorten Liiton rekisteröimä toimintamuoto pienille lapsille ja heidän vanhemmilleen. Kalevan Nuorten Liiton purkautuessa vuonna 2012 toiminnot siirrettiin osaksi Suomen Nuorisoseurat ry:tä.
Tempoa Tenaviin -musiikkiliikuntaryhmät ovat lasten ja aikuisten yhteisiä kohtaamispaikkoja, jossa liikutaan, leikitään, lauletaan ja temppuillaan. Toiminnan tavoitteena on lapsen ja aikuisen välisen vuorovaikutuksen lisääminen ja lapsen kokonaisvaltaisen kehityksen tukeminen musiikin ja liikunnan keinoin. Tärkeitä tekijöitä ovat liikunnan ilon, vauhdin hurman sekä lämmön ja läheisyyden tuottaminen ja kokeminen.  Toiminnan käynnistäminen ja ohjaajana toimiminen edellyttävät Tempoa Tenaviin ohjaajakoulutuksen suorittamista sekä tuotemerkkisopimuksen tekemistä Suomen Nuorisoseurat ry:n kanssa.
Harrastusryhmiä on ympäri Suomea. Tempoa Tenaviin -koulutusta järjestetään ympäri Suomen.
Koulutusta ohjaajille

Harrastusryhmiä ohjaavat lasten toiminnasta kiinnostuneet ja harrastusalaan perehtyneet vapaaehtoiset aikuiset ja nuoret. Liitto järjestää ohjaajakoulutusta ja tuottaa aineistoja kerhotoiminnan tukemiseksi.
Koulutusta ohjaajille > KNoppi-koulutus

KNoppi on ohjaajakoulutus, joka antaa valmiudet lasten ja varhaisnuorten kerhojen ja ryhmien ohjaamiseen nuorisoseuroissa.
Koulutusta ohjaajille > Teatterikasvatuksen ohjaajakoulutus

Teatterikasvatuksen ohjaajakoulutus tarjoaa työkaluja sekä teatteriryhmän ohjaamiseen että muuhun kerho- ja ryhmätoimintaan. 
Teatterikasvatuksen ohjaajakoulutuksen toteuttavat Sivistysliitto ja Opintokeskus 
Kansalaisfoorumi, Suomen Nuorisoseurat sekä Suomen Harrastajateatteriliitto.
Koulutusta ohjaajille > Sirkuskerho-ohjaajan koulutus

Tavoitteena on antaa valmiuksia sirkuksesta kiinnostuneille ohjaajille erilaisten sirkuslajien (jongleeraus, tasapainoiluakrobatia ja ilma-akrobatia) ohjaamisessa harrastuksen alkuvaiheessa.
Koulutusta ohjaajille > Tempoa Tenaviin -ohjaajakoulutus

Tempoa Tenaviin on Kalevan Nuorten Liiton rekisteröimä musiikkiliikunnan toimintamuoto pienille lapsille ja heidän vanhemmilleen. Musiikkiliikuntaryhmät ovat lasten ja aikuisten yhteisiä kohtaamispaikkoja, jossa liikutaan, leikitään, lauletaan ja temppuillaan. Tavoitteena on lisätä lapsen ja aikuisen vuorovaikutusta ja tukea lapsen kokonaisvaltaista kehitystä musiikin ja liikunnan keinoin. Kalevan Nuorten Liiton yhdistyessä Suomen Nuorisoseurat ry:hyn Tempoa Tenaviin -toiminta siirtyi osaksi Suomen Nuorisoseurojen toimintaa.
Koulutusta ohjaajille > Kansantanssin ohjaajakoulutus

Kansantanssin ohjaajakoulutuksen tavoitteena on antaa kansantanssin harrastajalle valmiudet toimia kansantanssiryhmän ohjaajana. Koulutus perehdyttää suomalaisen kansantanssin tekniikkaan ja sen opettamiseen, ryhmän toimintaan ja sen ohjaamiseen sekä harrastustoiminnassa kasvattajana toimimiseen.
Koulutusta ohjaajille > Ohjaajien olohuone

Ohjaajien olohuone on ohjaajien kohtaamispaikka, jossa ohjaajat jakavat kokemuksia ohjaajuudesta ja saavat uusia virikkeitä ohjaajana toimimiseen.
Talous > Rahoitus

| Rahoituksen lähde | 2020 | 2019 | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | 1 065 000 € | 1 121 000 € | 1 100 000 € | 1 100 000 € | 1 060 000 € | 957 500 € | 950 000 € | 950 000 € | 660 000 € |
Aiheesta muualla

Suomen Nuorisoseurat ry
http://www.ohjaajakoulutus.fi/ (Arkistoitu – Internet Archive)
http://www.tempoatenaviin.fi/
Margaret Kipkemboi

| Mitalit | Mitalit | Mitalit |  |
| --- | --- | --- | --- |
| ]] Margaret Chelimo Kipkemboi Lontoon MM-kilpailujen 5 000 metrillä 2017.]] | ]] Margaret Chelimo Kipkemboi Lontoon MM-kilpailujen 5 000 metrillä 2017.]] | ]] Margaret Chelimo Kipkemboi Lontoon MM-kilpailujen 5 000 metrillä 2017.]] |  |
Maa:  Kenia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Doha 2019 | 5 000 m |  |
|  Pronssia | Eugene 2022 | 10 000 m |  |
| Maantiejuoksun MM-kilpailut  | Maantiejuoksun MM-kilpailut  | Maantiejuoksun MM-kilpailut  |  |
|  Hopeaa | Riika 2023 | puolimaraton |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Belgrad 2024 | joukkuekilpailu |  |
|  Pronssia | Belgrad 2024 | henkilökohtainen |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 5 000 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Durban 2016 | 5 000 m |  |
| Maastojuoksun Afrikan-mestaruuskilpailut  | Maastojuoksun Afrikan-mestaruuskilpailut  | Maastojuoksun Afrikan-mestaruuskilpailut  |  |
|  Hopeaa | Chlef 2018 | henkilökohtainen |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | 5 000 m |  |
Margaret Chelimo Kipkemboi (s. 9. helmikuuta 1993) on kenialainen kestävyysjuoksija.
Kipkemboi karsiutui 800 metrin juoksun alkuerissä Bressanonen alle 18-vuotiaiden MM-kilpailuissa 2009. Hän sijoittui 13:nneksi Guiyangin maastojuoksun MM-kilpailuissa 2015. Joukkuekilpailussa hänen suoritustaan ei laskettu Kenian hopeajoukkueen pisteisiin. Hän voitti samana vuonna Brazzavillen Afrikan kisoissa kultaa 5 000 metrillä ajalla 15.30,15. Durbanin Afrikan-mestaruuskilpailuissa 2016 hän saavutti 5 000 metrillä hopeaa ajalla 15.07,56. Hän sijoittui samalla matkalla viidenneksi Lontoon MM-kilpailuissa 2017.
Kipkemboi saavutti hopeaa maastojuoksun Afrikan-mestaruuskilpailuissa 2018. Gold Coastin Kansainyhteisön kisoissa hän sijoittui 5 000 metrillä niin ikään toiseksi ajalla 15.15,28. Hän saavutti samalla matkalla hopeaa Dohan MM-kilpailuissa 2019 ajalla 14.27,49. Eugenen MM-kilpailuissa 2022 hän saavutti 10 000 metrillä pronssia ennätysajallaan 30.10,07 ja sijoittui 5 000 metrillä neljänneksi. Vuonna 2023 hän sijoittui Budapestin MM-kilpailuissa 5 000 metrillä neljänneksi ja saavutti maantiejuoksun MM-kilpailuissa Riiassa hopeaa puolimaratonilla. Maastojuoksun MM-kilpailuissa 2024 hän saavutti henkilökohtaisessa kilpailussa pronssia ja joukkuekilpailussa kultaa.